ಕೊರೊನಾ ಲಸಿಕೆ ಪಡೆದವರಿಗೆ 1 ಲೀಟರ್ ಪೆಟ್ರೋಲ್ ಉಚಿತ ಜಾರ್ಖಂಡ್, ಜೂ.15 ದೇಶದಲ್ಲಿ ಪೆಟ್ರೋಲ್ ಬೆಲೆ ಗಗನಕ್ಕೇರುತ್ತಿರುವಾಗಲೇ ಕೊರೊನಾ ಲಸಿಕೆ ಬಗ್ಗೆ ಜಾಗೃತಿ ಮೂಡಿಸಲು ಸಿಂಗ್ ಬುವಾಮ್ ಜಿಲ್ಲೆಯ ಚತುಧರ್ ಪುರದಲ್ಲಿ ಪೆಟ್ರೋಲ್ ಅನ್ನೇ ಅಸ್ತ್ರ ವಾಗಿ ಬಳಸಿಕೊಂಡಿದ್ದಾರೆ. ಈ ಯೋಜನೆಯನ್ನು ಮರ್ ಲಾರಿ ಯುವ ಮಂಚ್ ಎಂವೈಎಂ ಹಾಗೂ ಇಂಡಿಯನ್ ಕಾರ್ಪೋರೇಷನ್ ಆಯೋಜಿಸಿದ್ದು ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಇಲಾಖೆ ಸಚಿವ ಜೋಟಾಮಜ್ಹಿ ಉದ್ಘಾಟಿಸಿದರು. ಚಕ್ರಧರ್ ಪುರದ ಎಂವೈಎಂ ಕಾರ್ಯಕರ್ತ ನಿತೀಶ್ ಬಜಾರಿಯಾ ಸುದ್ದಿಗಾರರೊಂದಿಗೆ ಮಾತನಾಡಿ, ಜನರನ್ನು ಲಸಿಕೆ ಹಾಕಿಸಿಕೊಳ್ಳುವ ಬಗ್ಗೆ ಜಾಗೃತಿ ಮೂಡಿಸುವ ಸಲುವಾಗಿ ಐಒಸಿಯೊಂದಿಗೆ ಕೈಜೋಡಿಸಿ ಮೊದಲಿಗೆ 250 ಮಂದಿಗೆ ಕೂಪನ್ ನೀಡಿ ಲಸಿಕೆ ಹಾಕಿಸಿ ಕೊಂಡ ನಂತರ 1 ಲೀಟರ್ ಪೆಟ್ರೋಲ್ ನೀಡುವ ಉಪಾಯ ಮಾಡಿದೆವು, ಇದಕ್ಕೆ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿದೆ ಎಂದು ಅವರು ಹೇಳಿದರು.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಜನರಿಗೆ ಲಸಿಕೆ ಹಾಕಿಸುವ ಮೂಲಕ ಕೊರೊನಾ ಮುಕ್ತ ರನ್ನಾಗಿ ಮಾಡುವುದೇ ನಮ್ಮ ಉದ್ದೇಶ ಎಂದು ಹೇಳಿದರು.